આ પ્રસંગે પ્રાસંગિક પ્રવચન આપતાં એસ. જી. વી. પી. છારોડીના સ્વામી માધવ દ્રીપદાસજીએ તર્કોની જાળથી દૂર દૂર રહેવાની વાત કરતા જણાવ્યું હતું કે પરસ્પરનો આદર, પ્રેમ અને સત્કાર એ જ આજની સમસ્યાઓનું સમાધાન છે જ્યારે ભારતી આશ્રમ સરખેજના ભારતી મહારાજે માનવને માનવ સાથે જોડવાનું કામ કરે તે ધર્મ અને તોડવાનું કામ કરે તે અધર્મ તેમ જણાવ્યું હતું જ્યારે ભરૂચના મુફ્તી અબ્દુલ્લાહ મઝાહીરીએ ઈસ્લામની રોશનીમાં એકેશ્વરવાદની વાત પર પ્રકાશ પાડ્યો હતો જ્યારે આનંદ આશ્રમ પાલડીના પ્રદીપ મહારાજે બંને કોમના લોકોએ વારંવાર મળવાની વાત પર ભાર મૂકી આપણી મુશ્કેલીઓનું કારણ આપણે મળતા નથી એ છે તેમ કહીં આપણી વચ્ચેની શંકાઓ દૂર થાય તે જરૂરી છે.